1983-ban végzett a "Pensacola Junior College"-ben. 1986-ban a "Georgiai Műszaki Egyetemen" kitüntetéssel végzett és repülőmérnöki diplomát szerzett. 1988-ban kapott pilótaengedélyt. Az F–14 Tomcat haditengerészeti vadászrepülőgépen repült. Részt vett a Sivatagi Vihar hadműveletben. 1995-ben a US Navy Haditengerészeti Posztgraduális Iskolájában szerzett mérnöki oklevelet. 1995-ben tesztpilóta kiképzésben részesült. Az F–14 repülőgép különböző változatait repülte, illetve tesztelte. Több mint 4000 órát töltött a levegőben, több mint 30 repülőgéptípust vezetett vagy tesztelt, több mint 450 leszállást hajtott végre repülőgép-hordozó fedélzetére.